ນະໂຍບາຍ ເກົາຫຼີເໜືອ ຂອງ ສຫລ ມາຮອດທາງແຍກ ໃນຂະນະທີ່ ການເລືອກຕັ້ງ ພວມໃກ້ເຂົ້າມາ
ປະທານາທິບໍດີທຣຳ ຢືນຢັດວ່າ ສະພາບການບໍ່ໄປບໍ່ມາ ຈະສີ້ນສຸດລົງ ເວລາໃດທີ່ທ່ານຖືກເລືອກ ໃຫ້ເຂົ້າຮັບຕຳແໜ່ງຕື່ມອີກ.
ໃນລະຫວ່າງການເປັນປະທານາທິບໍດີິ ສະໄໝທໍາອິດ ຂອງທ່ານນັ້ນ ທ່ານດໍໂນລ ທຣຳ ໄດ້ພົບປະສາມເທື່ອ ແລະມີລາຍງານວ່າ ໄດ້ຂຽນຈົດໝາຍ ສ່ວນຕົວຫາກັນ ຢ່າງໜ້ອຍ 25 ເທື່ອ ກັບຜູ້ນຳຂອງເກົາຫຼີີເໜືອ ທ່ານກິມ ຈົງ ອຶນ ແຕ່ຄວາມສຳພັນດັ່ງກ່າວ ອາດຈະສິ້ນສຸດລົງໃນໄວໆນີ້ ຂຶ້ນຢູ່ກັບຜົນຂອງ ການເລືອກຕັ້ງປະທານາທິບໍດີໃນເດືອນພະຈິກ Bill Gallo ນັກຂ່າວວິີໂອເອມີລາຍງານເລື້ອງນີ້ ຈາກນະຄອນຫຼວງໂຊລ ຊຶ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ປະທານາທິບໍດີດໍໂນລ ທຣຳອາດໄດ້ໃຫ້ຄຳຈຳກັດຄວາມໃໝ່ກ່ຽວກັບຄວາມເປັນໄປໄດ້ກັບເກົາຫຼີເໜືອ ແຕ່ຜູ້ທ້າທາຍຂອງທ່ານ ຄືທ່ານໂຈ ໄບເດັນ ໄດ້ໃຫ້ ຄຳໝັ້ນສັນຍາວ່າ ຈະໃຊ້ວິທີໃນແບບທີ່ເຄີຍປະຕິບັດກັນມາແຕ່ກ່ອນກັບພວກສັດ ຕູຂອງສະຫະລັດ ທ່ານໂຈ ໄບເດັນກ່າວວ່າ: ທ່ານໄບເດັນກ່າວວ່າ ທ່ານຈະບໍ່ພົບພໍ້ກັບຜູ້ນຳຂອງເກົາຫຼີເໜືອ ທ່ານກິມ ຈົງ ອຶນ ໂດຍປາສະ ຈາກການຕັ້ງເງື່ອນໄຂລ່ວງໜ້າ ສ່ວນຜູ້ລົງສະໝັກແຂ່ງຂັນຮ່ວມກັບທ່ານ ທ່ານນາງຄາມາລາ ແຮຣິສ ກ່າວວ່າ ທ່ານນາງຈະບໍ່ແລກປ່ຽນ “ຈົດໝາຍຮັກ” ກັບທ່ານກິມ ແຕ່ຢ່າງໃດເລີຍ ການເຈລະຈາໃດໆກໍຕາມ ຖ້າວ່າຫາກມີຂຶ້ນແທ້ ບາງທີອາດຈະເປັນການຫາລື ໃນລະດັບເຮັດວຽກ ແທນທີ່ຈະເປັນກອງປະຊຸມສຸດຍອດລະດັບໃຫຍ່ ທ່ານໄບເດັນກ່າວວ່າ ທ່ານຈະເຮັດວຽກກັບປະເທດພັນທະມິດເພື່ອກົດດັນຕໍ່ເກົາຫຼີເໜືອ ສຳລັບທ່ານບອງ ຢັງ ຊິກ (Bong You-shik) ນະໂຍບາຍນັ້ນຟັງແລ້ວແມ່ນການຢ້ອນຄືນໄປໃຊ້ ນະໂຍບາຍຂອງອະດີດປະທານາທິບໍດີບາຣັກ ໂອບາມາ ທ່ານບອງ ຢັງ ຊິກ ກ່າວວ່າ: ແຕ່ຫຼັງຈາກໄດ້ທົດລອງມາເປັນເວລາຫຼາຍໆປີ ເກົາຫຼີເໜືອໃນເວລານີ້ ແມ່ນມີໂຄງການອາວຸດນິວເຄລຍທີ່ໜ້າເຊື່ອຖືໄດ້ ແລະຫຼາຍໆຄົນເຊື່ອວ່າ ການຄຳນວນໄດ້ປ່ຽນແປງໄປແລ້ວ ທ່ານບອງ ຢັງ ຊິກ ກ່າວຕື່ມວ່າ: ປະທານາທິບໍດີທຣຳ ໄດ້ປະສົບຄວາມສຳເລັດ ຈຳນວນນຶ່ງ ນັບແຕ່ໄດ້ມີກອງປະຊຸມສຸດຍອດເລີ້ມຂຶ້ນ ເກົາຫຼີເໜືອແມ່ນໄດ້ລະເວັ້ນຈາກການຍິງລູກສອນໄຟຂະໜາດໃຫຍ່ ຫຼືການທົດລອງອາວຸດນິວເຄລຍ ແຕ່ນັບເປັນເວລາຫຼາຍເດືອນມາແລ້ວ ເກົາຫຼີເໜືອໄດ້ປະຕິເສດບໍ່ຍອມເຂົ້າຮ່ວມການເຈລະຈາ ປະທານາທິບໍດີທຣຳຢືນຢັດວ່າ ສະພາບການບໍ່ໄປບໍ່ມາຈະແຕກຫັກລົງ ເວລາໃດທີ່ທ່ານຖືກເລືອກເຂົ້າຮັບຕຳແໜ່ງຕື່ມອີກ ແຕ່ທ່ານທຣຳແມ່ນມີທ່າທາງວ່າ ຈະເປັນຜູ້ທຳນາຍໄດ້ຍາກ ອີງຕາມຄຳເວົ້າຂອງທ່ານນາງຊູ ກິມ ຈາກບໍລິສັດແຣນດ໌ ຊຶ່ງທ່ານນາງກ່າວກ່ຽວກັບເລື້ອງນີ້ວ່າ: ສຳລັບສະຫະລັດ ແລະເກົາຫຼີເໜືອແລ້ວ ມັນມີຄວາມເປັນໄປໄດ້ໃນຂອບເຂດທີ່ກວ້າງຂວາງຫຼາຍ ມັນອາດຈະມີການພົບປະສຸດຍອດ ຕື່ມອີກ ບາງທີມັນອາດຈະກັບຄືນໄປຫາການຂົ່ມຂູ່ທີ່ຈະໃຊ້ “ໄຟແລະຄວາມໂມໂຫ” ຫຼືວ່າສະພາບການບໍ່ໄປບໍ່ມາແບບເກົ່າ ທີ່ມີມາເປັນເວລາຫຼາຍໆປີນັ້ນ